Taklit n tayri.
D tawengamt ( lxaṭira)1 sYur: Ğamal Beneuf.
A tt-buddeY d tajmilt i weltma-tneY Zakiya (neY Fuziya akken i s-nessawal nekkni) Eeggad*
Wissen dYa amek yella wul-im?! Wissen ma yennejbar, neY weread?! NniY-am tzedreḍ deg wanu (lbir) ur nesei lqae, wissen anwa wagi i kem-“yeskulin”?! Wissen ma yuklal meqqar, NeY ar daxel ay ul?! Yettwawwet dYa di lemtel: ” Yekla yuẓam, yerẓa remḍan-is Yef yemqerqer”. NiY (yak) qqaren daYen: “ tayri d taderYalt”, tayri taderYalt yezzuYuren bab-is Yer wanda tebYa nettat, mačči Yer wanda yebYa netta. Ahat a yi-d-tiniḍ: Wi k-yennan akka “ kkuliY” a wagi? Xuḍi nekk mačči d menwala!...
-- NniY-am ssneY akk tigi. LemdeY-tent deg wallen-nni-inem yecban tamda n tirga, tinna akken yellan daxel n “yefri n leeǧayeb”, iYef yesberber wedrar n Yemma tadrart deg Aweqqas. ΓriY-tent di twenza-m ideg tewcem tayri, Yas tura s isekkilen imecṭuḥen i wumi ur tezmir a ten-tYer tmuYli n menwala, nekk YriY-ten-id! SseYreY-ten-id i wid yettnadin ad issinen tayri s talqayt. Γas ma tura s isekkilen d ireqqaqen nezzeh, cban inzizen n wul i wumi ur tezmir tiṭ a ten-id-tefren, nekk ferneY-ten-id! FerẓeY-ten-id am umejjay-nni yeṭṭfen “ sskanar”. Γas tura s isekkilen n tmess ireqqen, tinna i d-yettaǧǧan ccwami ideg tetthabi tmuYli n win ur njerreb taruYi. Γas tura s idammen, am tecraḍ ideg ggwten izamulen, yal wa amek ara sen-yefk anamek; ma d inumak-nsen n tidet ur yelli seg-sen win yellan d amaYud (iquden) Yur kra; ttarran-yes-sen lada. Γur kra nniḍen; ttarran yes-sen yir tiṭ, neY tiṭ n tismin. Γur wiyaḍ (rrehṭ neY ṣṣenf-agi, ixulef wiyaḍ nniḍen) ; jebbden-d yes-sen lwelha, neY tamuYli n medden i wakken ad Yren deg-sen lmertat akk d tlufa i ten-izedYen i lebda; iwakken a d-grin daYen d ccfaya ur tseffeḍ tatut. Ma d nutni ( izamulen-nni), ttweḥḥin-d akk s nnger… Γas tira-nni (yuran di twenza) tikkwal teggar-d tiYri tagugamt, tinna akken yecban tarṣaṣt i ineqqen amdan s tsusmi. Ala tarwiḥt n win tesseqlalleḥ i d as-isellen deg yifer-is ieuẓẓgen. Γas tikkwal tettnazae-d, anazee-ines igellu-d s lmertat umuḍin i wumi ur isell ara wemdan anezmar, ala ameelal i d-tettaweḍ. Γas ma tikkwal tesrugmut, taYect-ines d asxertem i wumi ur ifehhem leeqel. Ala tisselbi i tt-yessnen. Γas tikkwal tiYri-ines d tilemt ur s- isell ara ula d lmal agugam. Ala Ḥessas nnda i s-isellen di takin ( takwin) ugama yecban targit. Γas tikkwal tiYri-ines d axemmim, d tidmi, d takti, d ayen i d-yettrusun kan di lbal, ur tt-id-tettaf ara tgezzant-nni yekkaten xeṭṭ-rrmel. Γas tikkwal tiYri-ines d asuYu, d acerYit, d ameǧǧed yessergagayen tasa. D acewwiq-nni i d-yesrusuyen lweḥc… Γas tikkwal d ṣṣut izuffan n waḍu “ eyaṭ u qeyyama”, winna akken yessengugulen kra yellan… Ṣṣut-is, ahat yecba aṭerḍeq n rreud, kra yellan yessexmet-it, kra yellan yessers-d fell-as tigdi; ala wid i wumi tennerna tigdi, wigi tigdi-nni-nsen tettuYal-asen d tissas. Akka am tyaẓiṭ: “ tayaẓiṭ ur nettarew, tin ur nzeddel Yef tmellalin, ass n rreud i s-ggaren timellalin akken ad tesgerger fell-asent” . Γas tikkwal, ṣṣut-is yettwannay-d s yal tameslayt, anagar tinna-akken-nneY ( wissen teereq-as, wissen yettu-tt, wissen yessetḥa yes-s, yetteudd-itt d leib?) ; nekk, gziY-t imi d-yerḍel awal sYur wiyaḍ ” lḥubb”, smektaY-t-id s wawal” leḥmala”, segmi d-yemmekta , yerna-yas-d takna “ tayri”. Γas tikkwal d tiYri, neY d ṣṣut, neY d anazee, neY d asrugmet, neY d ameǧǧed, neY d aslilew, neY d asbuYer, neY d nnehtat, neY d ajefjef ( alejlej), neY … anda ẓriY nekk d acu-t!? ḤṣiY kan d aneznaz n wanza yessergagayen ulawen, d aneznaz-nni i ttagaden akken medden; winna akken n win yettwanYan s yir lmut (dagi, qeṣdeY-d tayri), yettwanYan am yetbir Yef waman, yettwanYan weread i ten-yeswi. Γas tura s isekkilen n nnuṛ i yeddal cciṭan s tbernust-ines n lear, s tbernust-ines n tallest (ṭṭlam). Yesberber fell-as, yessedrag-itt i tmuYli; d acu ara twali tiṭ yeddreYlen di ṭṭlam uṭellis? ala tiṭ n lmalayek ( ineglusen) ara tt-iwalin, ma stufant ead, neY ma ur keḥḥlent ara s taẓult ilili!
Nekk, nniY-am: ΓriY aya, mačči kan di temlixt n tmelYiYt n twenza-m, mačči kan di limarat n icerriḍen, neY n yezrigen yellan deg uyendur, yellan deg wenyir n twenza-m; YriY -t di lbext-im yuran deg ufus-im azelmaḍ yellan d azehri.ΓriY-t ula di tira-nni taḥerfit, tinna akken i zemren ad arun yakk yemdanen s ifassen-nsen di lkaYeḍ ( ur tt-ttarun ara s tinna-akken-nneY, ma uran-tt xuḍi a tt-zelgen, wa yettaru-tt akka: ” ḥemleY” -- deg wemkan n ḥemmleY-- , yeqqel d asif. Wa yettaru-tt akka: “RriY” -- deg wemkan n riY-- , am iriran!) ; tinna akken i ttarun yemdanen, tikkwal s ifassen-nsen teǧǧa tezdeg, s ifassen-nsen yeččuren d ilefḍan, yeččuren d inǧan, yeččuren d imbuxxen neY d busfus. Ih! tikkwal ttarun-tt ula s ifassen-nsen yebbeqnunnsen deg idammen… Amek ?!...
-- Llan wid ur nettaru la s lmidad, la s ssmex, la s wayen nniḍen ; ur ssinen ara maḍi ad arun.
Wid-nni, Ssawalen-tt-id s yimi afuḥan, s yimi i itetten amurḍus. Qqaren-tt-id s yiles n weksum ur nesei iYes, qqaren-tt-id s yiles ur nesei iYes, yessibnin akedded n yiYes, yettsummun adif n yiYes. Ssawalen-tt-id s yiles ur nesei tilas, s yiles i itemmYen akin i tlisa, iles-nni i wumi ur zmirent ad qerreent tuYmas, iles-nni yessnen amek ara yenneḥwaṣ, yessnen amek i yettmelliṣ. NiY ( yak) acḥal d abrid i yemnee si tuffẓa n tuYmas i s-yellan d ẓẓerb! NiY (yak) acḥal d tikkelt i yessaweḍ bab-is ( mačči d iman-is i yessawaḍ, d bab-is i yessawaḍ) Yer uwezYi; neY Yer lmuḥal! Netta ( iles) yezga yeffer, yettuYal Yer wexjiḍ-is am wezrem, niY qqaren « iles yessawal-itent, aqerruy yettaY-itent ».
A yi-d-tiniḍ: D acu i d imeslayen-agi ur nesei lmeena?! D acu i d yir imeslayen-agi imeqqerṣa? Imeslayen-agi yecban aderbal neY yecban abeḥnuq-nni yehban, winna akken yettmenṭaren deg igudiyen, winna akken i wumi ur d-tzeg tfawet! NniY-ak a win ur nessin: Ma yella kečč tulet-inek leggaYet, tecba leḥrir, nekk ul-iw ḥercaw, yecba tazeggart.
-- Γas ul-im ḥercaw, Yas yecba tazeggart, llan wid yecban amger zemren a t-id-qemmḍen si lǧedra, zemren a t-id-ḥuccen seg iẓuran.
-- NniY-ak: Ma keččini a winnat, tulet-inek d taleqqaqt am tqeṭṭiṭ-nni yegzer wemcic. Nekk, ul-iw d aẓru n tefza neY n tnicca.
-- Γas ul-im d aẓru, llan wid yecban anhiz ( afḍis ameqqran), a t-sdegdgen, a t-bḍun d ticwayin.
-- NniY-ak, a winnat: Ma kečč, tulet-inek d adYes, teshel i weskaf! Nekk, ul-iw d timess, ur yezmir ḥedd a t-yennal.
-- Γas ma ul-im d timess, llan iseḥḥaran yetturaren s tmess akken bYan, tikkwal tetten-tt d tuččit.
NniY-am, tenniḍ-iyi-d. Tenniḍ-iyi-d, nniY-am: Tugiḍ ad tfehmeḍ tasusmi yettmeǧǧiden, akken i d-ssenṭaqeY nekkini arqiqqes n lecfar n wallen-im. NniY-am, tenniḍ-iyi-d. Tenniḍ-iyi-d, nniY-am: Tugiḍ ad teYreḍ tadyant n tayri gar : “Zulixa d Sidna Yusef “. Tenniḍ-iyi-d, nniY-am. NniY-am, tenniḍ-iyi-d: WalaY acḥal d isura n irebbiten n tayri: widak-nni n “Bac muhendes d sitti Hanem”, widak-nni n “ Fendi wa ḥaramihi”, widak-nni i Y-yerran tayri d asqecmee, i Y-yerran tayri d alelluc netturar yes-s akken i Y-yehwa…
Teggugmeḍ, ters-d fell-am tsusmi! ḤṣiY tugiḍ ad tawiḍ mayna! Kemmini yečča zzux. Kemmini yenwan iman-im d leelali. Kemmini yenwan iman-im d aggur, d tiziri, d igenni s lekmal-is! Amek ara tawi mayna teqcict n ccuq?! Taqcict i d-yekkren di leezz d ddlal, taqcict i d-yetturebban s ḥlu-ḥlu neY s ttnefcic?! Meeḍureḍ i telliḍ, aḥlil!…
Fiḥel awal, Yas teṭṭfeḍ ssabee-inem ar Yur-m; maca, gziY tasusmi-m, yenna-yi-d lexyal n tili-m: Sel mliḥ a wagi! Nekk mačči d menwala. Nekk, ur lliY ara si tidak-nni i zzuYuren wulawen-nsent. Nekk seg tid yezwarayen leeqel, mačči seg tid-nni i iteddun kan s lewhi.
-- ḤṣiY, ayagi yakk d zzux kan i yennernan deg-m. Ayagi yakk d awham kan i twehmeḍ deg yiman-inem. Ayagi yakk d nnefs kan i kem-yulin, teḍra-yam am tculliṭ-nni yeččuren d nnefs, nǧee-itt kan ad tuYal d tilemt, d ulac…
Ma Yur yiman-im d ayen nniḍen, Yur wiyaḍ, (akka telliḍ akka tura, wamag ma tejjteḍ neY ma tsuma-kem-id tewser, fiḥel awal!..) tettbaneḍ-asen-d d tamesluxt kan, daya.Yal wa amek i yebYa a kem-yečč d tiremt: Wa d aseqqaḍ, yebYa a kem-yečč s tawant. Wa teǧǧa-t leqnaea, yebYa ad itett deg-m ad yesnagar. Wa yettwafeḥḥem ( “afḥam” qqaren-t i win yeeyan di kra n tuččit), a kem-yesselbubeY kan a kem-yeǧǧ. Wa yebYa-kem d tacriḥt n teftilt, wa yebYa-kem d tacriḥt m yiYes, wa yebYa-kem d tacriḥt m tassemt, wa yebYa-kem d lemdamat ( ayen yettilin daxel ueebbuḍ, am tasa d wul), wa yebYa-kem d iles, d adif, d lekfarat ( lmexx neY allaY)… llan ula d wid i kem-yebYan d tisigert ara yefk i yiḍan, i yemcac…
Twehmeḍ! Tugiḍ a d-terreḍ awal!?
Ihi, mačči fell-i ara tesfelqḍeḍ, mačči fell-i ara tessieezzeḍ iman-im… niY qqaren: “ Acḥal ezizeḍ a lleft, taberruyt teswa mitin”. NeY daYen: “ Ay akken tebYuḍ tiezizeḍ a tiṭ, timmi tezga-d sennig-m”.
Nekk, tigi yakk, jerrbeY-tent, “ ulac afrux yufgen, ur iris”, “ ulac ttejra ur ihuzz waḍu”, ulac ul ur tḥuza tayri, ulac nnif di tayri.
Tayri tecba lmut, ulac win ara tezgel, tgellu s uzegzaw akk d uquran; ead tugar-itt! Imi nettat (tayri) d taderYalt, tḍellu i medden bilYus, tneqq-iten s tecmatin, ttekkes-asen tirwiḥin tettaǧǧa-ten d igerbuzen, mmuten ṭṭillin…
Ma ur tumineḍ ara sell i weḥbak n wul-im, sell i uneznaz n iḥulfan-im; wali tugna-inem di tnafa, mačči d tugna-nni i m-d-yemmal lemri… Ma ur tumineḍ ara steqsi wid ijerrben, neY sell i tezlit-agi n Si Muḥ:
“Ay aqcic”
CubaY-k, ula d nekk yiwwas ḥemmleY
SsneY mi ara yirẓig lqut
SsneY tayri yeṭṭfen tiYilt
Terra-yi ussan d lḥentit
RwiY asawen
Tayri ma tfut tedderYel
Ula d as-d-yexdem leeqel
S i nettwali
…
-- Mačči s Si Muḥ ara teseeddiḍ iman-ik, mačči s wiyaḍ. Si Muḥ akk d wid i t-yecban ẓid-it imeslayen-nsen, mačči am imeslayen-inek ileǧmanen, imessasen.
I tuYaleḍ kan Yer tira-nni-inek tamugezt ( engagé)?!
-- D kemmini, ead d kunwi i yebYan aya. D kunwi i yi-d-yezzuYren, d kunwi i yi-d-yefkan afus…
-- Nefka-yak-n afus, kečč tefkiḍ deg-neY afus! Nessuggem deg-k ayen iwulmen, ayen ara Y-d-yerren asirem, ayen ara Y-d-icebbḥen tirga…
-- Terǧa-m deg-i ayen iwulmen, neY ayen tebYam?! TebYam a wen-kemzeY anda tebYam…
-- I tecbuḍ-d xersum deg idaddaten-inek?!
-- TebYiḍ a d-tiniḍ imyura-nni-nneY imeqqranen, wid-nni akken i wumi yecrureq yemru ( a yi-ssurfen imi ur ten-id-bdireY ara, Yas ssneY akk ismawen-nsen)? D tidet, wigi ur ten-cbiY ara, meeni annar-agi hraw, deg-s amkan i yal yiwen…
-- Terniḍ tsemmaḍ-as “annar”, Yef waya i tesserwateḍ akka akken i k-yehwa!
-- Ala! BYiY kan a d-iniY: Yal wa amek tt-iwala, yal wa anta tiYmert ansi tt-id-yessaked. Lemmer ur ugadeY ara ad rfun fell-i, lemmer ur ugadeY ara a tt-cerweY merriYet, yili nniY-d: Llan deg-sen wid i tt-iwalan s tmuYli n wiyaḍ, mačči s tmuYli-nsen nutni. Llan deg-sen wid i tt-id-yettcebbiḥen d acebbeḥ n beleani ( “ beleani” d aeemmed s twehranit, wissen ma yella s teqbaylit?), ssebganen-d kan tafukt akk d nnsim n tefsut, teffren uḍan n llyali n tegrest (ccetwa), teffren izilan n ṣṣmayem unebdu; llan deg-sen ula d wid i tt-yennan akken ara eeǧben tiqcicin, neY tiḥdayin ( ma llant ead tid yeqqaren s tmaziYt?!) akken a sen-d-cmummḥent. Tilmeẓyin i kem- yecban a ten-buddent i yiman-nsent, ma d tid ijewǧen a ten-buddent i yessi-tsent ( ead ma ur eciqent ara yakan: di RaYeb Ealama, neY di Jurj Wasuf, neY di kra n “ Cab” i yessnen ad yecnu: “Lmeryula ttebYi ttesher”).
-- “ Iruḥ wul a d-yekkes lxiqq, yufa leḥbab d imuḍan”. D acu k-yuYen akka, a winnat?! Aql-ik, tuYaleḍ d akuz, tuYaleḍ d ccluc, tuYaleḍ d buseṭṭaf, ur tezgileḍ yiwen! Tessawaleḍ ala i nnger!... Weqbel ara k-iniY aḥlil, ahat meeḍureḍ i telliḍ, Yas Yiwel err-iyi-d Yef westeqsi-yagi: Acimi yal mi ara d-tbedreḍ tayri, yal mi ara d-tbedreḍ iḥulfan tettmektayeḍ-d yid-sen lmut?!
-- Ass-a a m-d-iniY ayen ur nniY ula i yiwen, acku tefkiḍ-iyi-d nnuba, teǧǧiḍ-iyi a d-smireY tiqqit si tedlawt-nni n lemrar i d-yeẓẓem wul-iw… Ihi Yas sel-d a tameddakelt ( mačči a taḥbibt, Yas kkes aYbel) : WalaY-tt sanda i tt-tessaweḍ tayri.WalaY-tt sanda i tt-teẓẓuYer tderYalt, walaY-tt mi yenta deg-s ujenwi n lexdee, ajenwi n lexdee i d-yekkan seg ufus n laman. WalaY-tt mi tt-yenYa gma-s, gma-s i d-turew teebbuṭ n yemma-s! Acku tḥemmel yiwen, tleḥḥu yid-s; nettat ahat i t-yessuggmen i jjwaǧ? ahat i t-yettargun d azgen n yiman-is… netta wissen amek i tt-yundi?! Ass-nni yerwel, acemma ur t-yuY, acemma ur t-yebli! Seg yimir-nni ar tura, ahat acḥal d tiḥbibin i yuqem? ahat yejweǧ, ma mačči d snat, neY d tlata tulawin, ma mačči ugar?! Ahat yettu-tt maḍi! WalaY-tt mi teẓẓel di tlemmast n webrid am usaru, walaY-tt mi tt-Yummen s uḥayek n leḥrir ( ur cfiY ara Yef uḥayek-nni ma d win n Leeceaci, neY d lemremma?) . Aḥayek-nni i ttarrant teslatin, ass-nni yebbeqnunnes deg idammen. Ass-nni Yas meẓẓiyeY, d agrud, akken meẓẓiyit igerdan-nni i iteddun Yer uYerbaz ( lakul). AYerbaz-nni yecban taberrakt n wuzzal, acku yezga-d di lḥuma taẓawalit, yezga-d di Bab lḥemra ( tawwurt tazeggaYt, ahat d “tawwurt n ǧahennama” ). Teẓẓel di tlemmast n webrid meskint, tewwi-tt deg yifer-is, tinna akken i yettargun talwit, tayri, tarwa… Teẓẓel zdat yimi n tewwurt uYerbaz: Amseglu ( annex) “Elǧǧewhara”/ “la perle”, teYli tǧuhert zdat yisem “ Elǧǧewhara”. Texnunnes deg idammen-is am tixsi yemmezlen deg wass n leid, ur d-yecfie deg-s uYerbaz, ur ixuṭṭ deg-s. Teẓẓel qrib zdat tewwurt n lmuxat ( timasurin), imir-nni mazal-itent llant, ur d-tecfie deg-s tmezgida ( lǧamee irumyen)-nni, ur txuṭṭ deg-s! Teẓẓel qrib zdat n lwali ( ṣellaḥ, lemqam) Sidi Muḥemmed Mull ṣṣur ( d aYrab, d ṣṣur yesean tikeddanin akk d txemmjin, ideg srusuyen ticemmaein d yedrimen; ttẓurunt-t lxalat, ttYimint din ssummurent iṭij. Yezga-d di tama ufella n Sidi Lhewwari), ur d-yecfie deg-s ṣelleḥ ur ixuṭṭ deg-s! Teẓẓel qrib ( s waffug n wegḍiḍ neY n wefrux) zdat Lalla Meryama ( Meryem, yemma-s n Sidna Eisa) i d-yeṭṭfen tiYilt di tmezgida n “Santa kruz”, Lalla Meryama i yeldin iYallen-is Yer tama n “Lmariyya”, amzun tessawal i wid yeḥwaǧen leenaya, ur d-teclie di tmexluqt-nni, ur txuṭṭ deg-s!…
ZziY Yer tmeddakelt-nni-inu n tmara, kkreY ad as-iniY: Muqel ar wanda tessawaḍ tayri! Atnad iḥulfan d leḥnana i yessawaḍen Yer nnger! Kemm teqqareḍ : Nekk d leelali, nekk d aggur… kkreY a s-iniY: Ma yella tḥemmleḍ ( ḥṣiY tḥemmleḍ), ad teknuḍ, ad tanzeḍ zdat win i tḥemmleḍ, ad tuYaleḍ d taklit n tayri. KkreY a s-iniY: Ayagi i m-n-nniY, yekka-yi-d si teqruct n wul, mačči si mraw (10) lewṣayat i d-yersen Yef Sidana Musa; yernu mačči d kemm i tt-weṣṣiY, la ttweṣṣiY deg d tidak ḥemmleY am yessetma, neY am yessi.
A ziY tennejla, tessenser iman-is Yef tfednin, teǧǧa-yi-d ilem ara yi-iwansen. CerweY-tt merriYet, nndama ur tt-ufiY. BYiY ad ttuY, bYiY ad zhuY, greY di rradyu tasfift-nni “ a taeezzult-inu”, bedleY tayeḍ:
Ay aneznaz yekkaten
Nekk yufa-yi-d di berra
Γef teqbaylit m uxelxal
Iḍ d wass ur gganeY
…
TeYli-d tallest, texsi ( tensa) tafat, berriket ddunit, yessusem rradyu, d nnuba n tezḍuṭ n yiḍ, d nnuba n tbuYarin ( asbuYer) n yiḍ; tid akk yettwanYan wwint-d tirwiḥin-nsent yettijjiqen deg ifassen-nsent, sṭebṭubent-d di tewwurt, ttsuYunt-d : Sidna Ayub !... Sidna Yunes!... Sidna Nuḥ ! ….
RriY tiwwura, rniY lecqayeq, medleY allen-iw, regleY ( belleeY) imeẓẓuYen-iw, lemmer ufiY ad rewleY ula seg yiman-iw. NwiY a yi-d-tennal talwit, ziY d “avirus” i ineṭden deg wallaY-iw, yessexreb deg-i yal kra yellan d tirga yelhan, yessedrem ( ihudd) deg-i kra yellan d asirem; a ziYen d « mzelzel-ẓekwan » i inedhen deg uqerruy-iw! Amzun d « ayat lkersi » i d-yettkerrir : « Tikkwal Yas tura s idammen yessamsen talaba tamellalt n teslit, ma ur d-uragen ara ansi nniḍen, a d-urugen seg yiri-s ara yezlu gma-s, neY baba-s. Tikkwal Yas tura s idammen yessamsen talaba tamellalt n wegrud amecṭuḥ i wumi xetnen ( ṭṭehhren). Tikkwal tura s idammen ara yessimsen talaba tamellalt ( lekfen) n lmeyyet mi ara t-yeddez Eeẓrayen… »
1- Ṣṣenf-agi n tira ssawalen-as s taerabt” lxaṭira”. Aql-aY nefren-as-d isem i tt-iwulmen s tmaziYt: “Tawengamt” i d-yessumer gma-tneY Derwic Eumar si Lmerruk. Tawengamt tekka-d si: Tawengimt( lxaṭer= mémoire).
Wehran ass n 11/08/2006.
* D tamedyazt, d taeeggalt n tiddukla Numidya. Tewweḍ sanda ara naweḍ, ass n 17:08/06 Yef 1 n ṣṣbeḥ ( 5 wussan segmi tettwaru twengamt-agi). Truḥ akken d tilemẓit, d lal n 35 iseggasen. Ṭṭes di talwit a Fuziya weltma.
dbenaouf@yahoo.fr
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn zho_Hant